Gemerka

Gemerka je prírodná minerálna voda s obsahom vápnika, magnézia, síranov a hydrogénuhličitanov. Patrí medzi najznámejšie minerálky, vyvierajúce v oblasti Gemera. Získava sa z vrtu HVŠ-1 v Tornali z hĺbky 98,5 – 99,5 m.

Gemerka so svojou mineralizáciou pohybujúcou sa medzi 2 000 – 2 100 mg pevne rozpustných látok v litri, patrí medzi stredne mineralizované vody. Vďaka zvýšenému obsahu hydrogénuhličitanov je mimoriadne vhodná aj pre diabetikov, pomáha tiež tráveniu. Upravuje sa odželezňovaním. Obsah magnézia a vápnika je v optimálnom pomere pre zdravie človeka (1:3). Minerálnu vodu Gemerka vyrába spoločnosť BUDIŠ a. s.

 Rozbor chemického zloženia (27. apríl 2006) Katióny (mg/l) Anióny (mg/l) Ca2+ 381,049 HCO3- 1 417,9 Mg2+ 111,59 SO42- 225,6 Na+ 82,96 Cl- 28,7 K+ 16,5 F- - NH4+ 1,327 NO3- < 0,5 Celková mineralizácia 2 294 NO2- < 0,01

 Zdroj 
 gemerka.sk

Kategória:Slovenské minerálne vody
Kategória:Nealkoholické nápoje
Kategória:Minerálne pramene na Slovensku